**Concurs SOPS 6**

Pentru secţiunea de abilităţi, vă invităm să confecţionaţi o cheie a curajului, din plastilină cu întărire rapidă, pastă polimerică (se întăreşte în cuptor, de exemplu FIMO) sau lut.

**Materiale necesare:**

- plastilină cu întărire rapidă, pastă polimerică (se întăreşte în cuptor, de exemplu FIMO), sau lut

- cuţit sau cutter, pentru a tăia materialul

- pentru finisaj: acuarele/tempera, pensulă; vernis/lac.

 **Instrucţiuni:**

Începeţi prin a desena un model de cheie, cum vă închipuiţi voi că ar arăta o cheie a curajului. O

cheie are în principiu 3 componente: o tijă, un mâner, şi un cap.

Din materialul ales, creaţi forma dorită.

Începeţi cu o masă de material pe care o lucraţi în formă cilindrică, la grosimea dorită.

Tăiaţi cilindrul cât lungimea tijei, apoi adăugaţi mânerul, tot din cilindrul de material, în forma dorită, având grijă să se unească bine.

Adăugaţi capul cheii. Puteţi adăuga detalii din acelaşi material pe tijă şi mâner.

Lăsaţi cheia să se usuce, sau coaceţi-o în cuptor (dacă folosiţi pastă polimerică). Pentru finisaj, puteţi picta detalii.

La final, lăcuiţi cheia pentru un luciu frumos.

Exemple de chei confecţionate din pastă polimerică găsiţi aici:

<https://youtu.be/vY1GGtVH1rI>